Ken Skates

Gwleidydd Llafur Cymru yw Ken Skates (ganed 2 Ebrill 1976). Mae'n Aelod o Senedd Cymru dros etholaeth De Clwyd ers 2011.http://welshlabour.org.uk/ken-skates Penodwyd ef yn Ddirprwy Weinidog Sgiliau a Thechnoleg yn Llywodraeth Cymru ym Mehefin 2013 ac yna ym Medi 2014 ychwanegwyd y portffolio Diwylliant, Chwaraeon a Thwristiaeth at ei gyfrifoldebau. Sefodd lawr o'r cabinet ôl wyth mlynedd yn y llywodraeth, yn dilyn etholiad 2021.

Addysg
Fe'i ganed yn Sir y Fflint, a bu'n ddisgybl yn Ysgol y Waun, Gwernaffield ac yna Ysgol yr Alun, yr Wyddgrug. Aeth yn ei flaen i Brifysgol Caergrawnt lle'r astudiodd gwleidyddiaeth, economeg a pholisiau Ewropeaidd.

Gwaith
Wedi blwyddyn o deithio yn Unol Daleithiau America, gweithiodd fel gohebydd i'r papur newydd Wrexham Leader, cyn astudio'r pwnc i lefel NVQ yng Ngholeg Iâl. Yna trodd at y BBC a'r Daily Express.

Tra'n gweithio fel gohebydd, dechreuodd Skates weithio fel Rheolwr Swyddfa i Mark Tami, AS Llafur dros etholaeth Alun a Glannau Dyfrdwy.

Gwleidyddiaeth
Yn 2011 fe'i etholwyd yn AC dros Dde Clwyd, a chafodd 42.4% o'r bleidlais. Yn 2012 roedd yn un o 4 AC a safodd yn y Cynulliad i fynegi iddynt yn y gorffennol gael problemau meddwl.

Cyfeiriadau

Categori:Aelodau Cynulliad Cenedlaethol Cymru 2011–2016
Categori:Aelodau Cynulliad Cenedlaethol Cymru 2016–2021
Categori:Aelodau Senedd Cymru 2021-2026
Categori:Aelodau Llywodraeth Cymru
Categori:Genedigaethau 1976
Categori:Gwleidyddion yr 21ain ganrif o Gymru
Categori:Gwleidyddion y Blaid Lafur (DU)